**PRILOG 1.**

**NACRT UGOVORA O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**<*Naziv projekta>***

**Tijelo nadležno za podkomponentu 1.6. Razvoj održivog, inovativnog i otpornog turizma** (u nastavku teksta: NT), **Ministarstvo turizma i sporta**, OIB: 87892589782, Prisavlje 14, 10 000 Zagreb, Hrvatska

i

**Provedbeno tijelo** (u nastavku teksta: PT), **Središnja agencija za financiranje i ugovaranje programa i projekata Europske Unije (SAFU)** , OIB: 11548277852, Ulica grada Vukovara 284, objekt C, 10000 Zagreb, Hrvatska

s jedne strane, i

Korisnik bespovratnih sredstava Mehanizma za oporavak i otpornost (u nastavku teksta: RRF)

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

 (u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: <…> (u nastavku teksta: Projekt) opisanog u Prilogu I ovog Ugovora: Opis i proračun projekta, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

1.4. Izjava partnera Korisnika sastavni je dio Ugovora te ne dovodi u pitanje obvezu sklapanja i primjenu Sporazuma o partnerstvu.

1.5. Izjava partnera Korisnika iz stavka 1.4. ovoga članka ne dovodi u pitanje obveze Korisnika

koje iz Ugovora za njega proizlaze u odnosu na njegovog partnera.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do roka za dostavu završnog Zahtjeva za nadoknadu troškova.

2.4. Korisnik ima pravo izabrati hoće li zahtjevom za nadoknadu sredstava potraživati izdatke po metodi nadoknade, troškove po metodi plaćanja ili kombinacijom navedenih metoda, osim u Završnom ZNS-u kada može koristiti samo metodu nadoknade.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…> eura.

3.2. Ukupni prihvatljivi troškovi projekta iznose <…> eura, kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> eura što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka te razlike između ukupno dodijeljenih sredstava i ukupne vrijednosti projekta.

3.6. Korisnik ima pravo zatražiti plaćanje predujma. Ukupni iznos predujma ne može biti viši od <…> eura. <ako je primjenjivo, opisati zahtjeve u pogledu davanja jamstva Korisnika te način potraživanja i plaćanja predujma, ako se ne vrši jednokratno plaćanje>

3.7. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se pet godina od dana završnog plaćanja (temeljem odobrenog završnog ZNS-a).

*Partneri*

Članak 5.

Projekt će provesti Korisnik i sljedeći partneri:

<*Navesti puno ime/ naziv partnera i njegov OIB*>;

<*Sporazum o partnerstvu je prilog ovog Ugovora*>

*Neprihvatljivi izdaci*

Članak 6.

Sljedeće vrste izdataka nisu prihvatljive za financiranje u okviru Projekta:

1. PDV ako je povrativ;
2. Cesije, faktoring, otkupi potraživanja;
3. Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti;
4. Kazne, financijske globe i troškovi sudskog spora te postupka pred tijelima za postupanje po žalbama
5. Kamate i ostali financijski troškovi (garancije i sl.);
6. Gubici zbog fluktuacija valutnih tečaja i provizija na valutni tečaj;
7. Bankovni troškovi za otvaranje i vođenje računa, troškovi garancije za predujam, naknade za financijske transfere i drugi troškovi u potpunosti financijske prirode;
8. Amortizacija opreme i druge imovine nabavljene iz bespovratnih sredstava;
9. Bankovni troškovi za otvaranje i vođenje računa, troškovi garancije za predujam;
10. Naknade za financijske transfere i drugi troškovi u potpunosti financijske prirode;
11. Plaćanje u gotovini;
12. Troškovi kredita;
13. Kupnja ili zakup zgrade;
14. Kupnja ili zakup zemljišta;
15. Kupnja ili zakup polovne i korištene opreme;
16. Komunalna naknada;
17. Kupnja vozila koja se koriste u svrhu upravljanja projektom;
18. Izdatak povezan s ulaganjem u aerodromsku infrastrukturu;
19. IT, komunikacijska i ostala oprema za redovito poslovanje koje nije povezano sa svrhom projekta;
20. Kupnja opreme koja se ne nalazi u prva 2 razreda potrošnje vode EU vodne oznake ;
21. Kupnja opreme i materijala koje u svom sastavu sadrže više od 0,06 mg formaldehida po m3 materijala ili više od 0,001 mg kategorija 1A i 1B kancerogenih hlapivih organskih spojeva po m3 materijala ili komponente;
22. Kupnja opreme i materijala koje u svom sastavu sadrže azbest ili druge opasne tvari (REACH);
23. Uredski materijal;
24. Operativni troškovi (npr. sirovine, energija, gorivo, telekomunikacije, grijanje, održavanje i sl.);
25. Nematerijalna imovina koja neće ostati povezana s projektom za koji se dodjeljuje potpora;
26. Nematerijalna imovina koja nije uključena u imovinu;
27. Nabava repromaterijala;
28. Sitni inventar;
29. Otpremnine, doprinosi za dobrovoljna zdravstvena ili mirovinska osiguranja te bonusi za zaposlene;
30. Savjetodavne usluge povezane s redovitim aktivnostima;
31. Ostale savjetodavne usluge nastale izvan prihvatljivog razdoblja;
32. Troškovi edukacija za usavršavanja koja korisnici provode radi osiguravanja sukladnosti s obveznim normama;
33. Prethodno ocjenjivanje sukladnosti proizvoda (ispitivanje, pregled, certifikacija, mjerenje, umjeravanje) od strane akreditiranog tijela za ocjenu sukladnosti;
34. Trošak energetskog certifikata prije rekonstrukcije objekta;
35. Trošak izdavanja certifikata i eko oznaka EU ECOLABEL, EMAS i sl.;
36. Kupnja, obnova, rekonstrukcija, modernizacija objekata za osobnu uporabu;
37. Kupnja, obnova, rekonstrukcija, modernizacija objekata za najam ili prodaju;
38. Trošak opreme za obavljanje zdravstvenih usluga sukladno Zakonu o zdravstvenoj zaštiti (NN 100/18, 125/19, 147/20);
39. Kupnja ili poboljšanje plovila namijenjenih zabavi, jahti i brodova (osim ako nisu predmet ulaganja i obavljanja djelatnosti);
40. Trošak objave u elektroničkom oglasniku javne nabave;
41. Trošak plaća i svi povezani troškovi;
42. Ostali troškovi koji ne spadaju u kategorije navedene pod prihvatljive troškove.

*Mjere osiguravanja informiranja, komunikacije i vidljivosti*

Članak 7.

Na zahtjev NT-a i PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

8.2. Turistička infrastruktura mora biti u vlasništvu korisnika/partnera u razdoblju od pet godina od završnog plaćanja (na temelju odobrenog završnog ZNS –a) te se ne smije prodati ili opteretiti založnim pravom. Uvjeti se ne odnose na Korisnika/partnere koji upravljaju imovinom Republike Hrvatske ili javnim/općim dobrom temeljem druge valjane osnove.

8.3. Iznimno, moguće je prenijeti vlasništvo i druga stvarna prava, kao i imovinska prava u razdoblju od pet godina od završnog plaćanja (na temelju odobrenog završnog ZNS –a), ako je isto nužno za očuvanje rezultata projekta, uz pisanu suglasnost NT-a i PT-a.

8.4. Ako je odobren prijenos ugovora o dodjeli bespovratnih sredstava, u skladu s Općim uvjetima ovog Ugovora, pisani sporazum kojim se uređuje pitanje predmetnog prijenosa prilaže se ovom Ugovoru.

*Ostali uvjeti*

Članak 9.

1. Korisnik je uz Završno izvješće obvezan predati i Revizorsko izvješće neovisnog ovlaštenog revizora o provjeri troškova projekta.
2. Korisnik zajedno sa svojim partnerima tijekom razdoblja od pet godina od dana završnog plaćanja (temeljem odobrenog završnog ZNS-a), mora osigurati:
	1. održavanje opreme i druge imovine nabavljene tijekom projekta, u skladu s uputama/preporukama proizvođača,
	2. održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 1.1. Predmet Poziva te 1.2., Svrha (cilj) Poziva u Uputama za prijavitelje,
	3. da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka obavljanja djelatnosti za koje su dodijeljena bespovratna sredstva,
	4. da ne dođe do druge značajne promjene koja utječe na prirodu projekta, ciljeve ili provedbene uvjete, koji bi doveli u pitanje prvotne ciljeve projekta,
3. Korisnik zajedno sa svojim parterima mora osigurati održivost projekta na način da osigura upravljanje infrastrukturom na najmanje pet (5) godina od dana završnog plaćanja (temeljem odobrenog završnog ZNS-a) na jedan od sljedećih načina:
	1. korisnik upravlja infrastrukturom koja je predmet projekta;
	2. partner upravlja infrastrukturom koja je predmet projekta;
	3. korisnik i/ili partner će putem otvorenog, transparentnog i nediskriminirajućeg postupka ugovoriti treće osobe za upravljanje infrastrukturom koja je predmet projekta.
4. U slučaju da rezultati projekta zahtijevaju obavljanje ugostiteljske ili djelatnosti za pružanje usluga u turizmu, korisnik mora osigurati da do datuma završnog plaćanja (temeljem odobrenog završnog ZNS-a) sam korisnik, partner, upravitelj infrastrukturom (iz prethodne točke) ili treća osoba ugovorena od strane korisnik/partnera putem otvorenog, transparentnog i ne diskriminirajućeg postupka ima registriranu gospodarsku djelatnost za ugostiteljstvo ili pružanje usluga u turizmu.
5. (*ako je primjenjivo)* Korisnik je dužan u roku od pet (5) godina od datuma završnog plaćanja (temeljem odobrenog završnog ZNS-a) ishoditi certifikat <navesti ovisno o prijavi>.
6. Korisnik je obvezan jednom godišnje podnositi izvješća nakon provedbe Projekta, u razdoblju od pet (5) godina od završnog plaćanja Korisniku. Rok za dostavu navedenog izvješća je 30 (trideset) dana nakon isteka svake godine od datuma završnog plaćanja (temeljem odobrenog završnog ZNS-a).
7. NT i/ili PT mogu provjeravati točnost podataka navedenih u Projektnom prijedlogu u bilo kojoj fazi provedbe Projekta.
8. Korisnik je obavezan ostvariti doprinos pokazateljima Poziva sukladno navedenom u Prilogu I ovog Ugovora.
9. Financijske korekcije vezane uz neostvarivanje pokazatelja kako su navedeni u Prilogu I ovog Ugovora neće se primijeniti ako se nisu ostvarili zbog nastupa više sile, društvenogospodarskih ili okolišnih čimbenika, odnosno nastupa važnih promjena u gospodarskim ili okolišnim uvjetima u državi, koji su utjecali na ostvarenje pokazatelja Projekta. Nadležno tijelo procjenjuje svaki konkretni slučaj te utvrđuje ostvarenje navedenih čimbenika, kao i mogućnost ostvarenja zadanih pokazatelja. Financijska korekcija određuje se sukladno Prilogu IV. Pravila o financijskim korekcijama. Financijska korekcija se može odrediti bez obzira što je Projekt završen.

*Komunikacija ugovornih Strana*

Članak 10.

10.1. Korisnik i Posrednička tijela koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo turizma i sporta, Prisavlje 14, 10 000 Zagreb, NT pisanim putem dostavlja Korisniku podatke o osobi i adresi elektronske pošte za kontakt.

Za PT

Središnja agencija za financiranje i ugovaranje programa i projekata Europske Unije (SAFU), Ulica grada Vukovara 284, objekt C, 10000 Zagreb, PT pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja NT-u i PT-u podatke o osobi i adresi elektroničke pošte za kontakt.

10.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 11.

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 12.

Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i otpornost

Prilog III: Pravila o provedbi postupaka nabava za neobveznike Zakona o javnoj nabavi

Prilog IV: Izvješće nakon provedbe Projekta

Prilog V: Pravila o financijskim korekcijama

Prilog VI: Izjava partnera

*Završne odredbe*

Članak 13.

Ovaj Ugovor sačinjen je u tri (3) istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo nadležno za komponentu/podkomponentu** **Ministarstvo turizma i sporta**  | **Za Posredničko tijelo razine** **Središnja agencija za financiranje i ugovaranje programa i projekata Europske Unije (SAFU)** |
| Ime |  | Ime |  |
| Funkcija |  | Funkcija |  |
| Potpis  |  | Potpis  |  |
| Datum |  | Datum |  |
| **Za Korisnika**  |  |
| Ime |  |  |  |
| Funkcija |  |  |  |
| Potpis  |  |  |  |
| Datum |  |  |  |